**Príloha č. 1 –** Opis predmetu zákazky, tejto Výzvy

**Opis predmetu zákazky**

Predmetom zákazky je komplexné zabezpečenie ochrany objektov bezpečnostnou službou pre potreby Dopravného podniku Bratislava, a. s. \_ CP 21/2024

**ŠPECIFIKÁCIA SLUŽIEB**

**Komplexné zabezpečenie ochrany objektov bezpečnostnou službou pre potreby DPB, a. s.**

Poskytovanie bezpečnostnej strážnej služby v zmysle zákona č. 473/2005 Z. z. o poskytovaní služieb v oblasti súkromnej bezpečnosti.

**A.2 Opis zákazky (podrobné vymedzenie)**

Poskytovanie nepretržitej (24 hodín denne, 365 dní v roku) bezpečnostnej strážnej služby v areály DPB a. s., dislokovanom v Bratislave :

**Vajnorská ulica č. 124 – Rožňavská 19A, 831 04 Bratislava (**vrátnice:Vajnorská, Vajnorská V2, Bojnická a Rožňavská**).**

**A.2.1 Požadované zručnosti pracovníkov bezpečnostnej služby**

* Práca s PC – ovládanie programov Word, Excel, Outlook,
* skúsenosť s vedením evidencie v niektorom z prístupových systémov,
* komunikatívnosť, zdvorilé vystupovanie, asertivita, vôľa rozširovať svoje vedomosti.

**A.2.2** **Poskytovateľ bude predovšetkým vykonávať:**

* Nepretržité stráženie a ochranu majetku objednávateľa,
* kontrolu prenášaného materiálu podľa požiadaviek objednávateľa, a to najmä kontrola batožinového priestoru vozidiel a kontrola sprievodnej dokumentácie k prenášaného materiálu,
* kontrolu vstupu a výstupu osôb podľa požiadaviek objednávateľa,
* elektronické evidovanie návštev, v systéme objednávateľa, podľa požiadaviek objednávateľa,
* kontrolu a evidovanie vstupu a výstupu vozidiel objednávateľa, ako aj ostatných motorových vozidiel, na každom z  prechodových miest areálu (vrátnice),
* vedenie kľúčového režimu podľa požiadaviek objednávateľa,
* kontrolu, prípadne aj obsluhu elektronických zabezpečovacích systémov v objektoch (kamerový systém, poplachový systém narušenia, elektronická požiarna signalizácia), podľa požiadaviek objednávateľa,
* realizáciu zásahu v prípade narušenia objektov (krádež, pokus krádeže),
* zabezpečenie nahlasovania narušenia objektov,
* súčinnosť a spoluprácu s bezpečnostnými zložkami SR,
* nepretržitú bezpečnostnú strážnu službu na prechodových miestach areálu DPB a. s.,
* obchôdzkovú činnosti vo vnútri areálu DPB a. s., s použitím kontrolného elektronického systému poskytovateľa strážnej služby. Rozmiestnenie kontrolných stanovísk (elektronických snímačov) musí schváliť objednávateľ.
* každá vrátnica plní funkciu Ohlasovne požiaru.
* činnosti protipožiarnej hliadky pri obchôdzkovej činnosti, nahlásenie požiaru Hasičskému a záchrannému zboru, zahájenie hasenia pri vzniku požiaru až do príchodu HaZZ a vykonanie prvotných úkonov súvisiacich s evakuáciou osôb a techniky, zvýšenú pozornosť venovať kontrole vozidiel MHD na odstavných plochách,
* kontrolu dodržiavania určeného parkovania v areály DPB, a. s. v zmysle platných interných predpisov spoločnosti,
* plnenie ďalších úloh v zmysle Bezpečnostného poriadku DPB a. s. č. RS 153/2011.

**A.3 Miesto, rozsah a spôsob plnenia:**

Bezpečnostnú strážnu službu v areáloch DPB, a. s. vykonávať denne s povinnosťami podľa zmluvných podmienok nasledovne:

**Objekt Jurajov dvor**

**Vrátnica z Vajnorskej ul.: ( 2 členovia )**

**Vrátnica z Vajnorskej ul. ako V 2.: ( 1 člen )**

**Vrátnica z Bojnickej ul.: ( 2 členovia )**

**Vrátnica z Rožňavskej ul.: ( 2 členovia )**

* Vykonávanie bezpečnostnej služby 24 hod. denne, s povinnosťami podľa zmluvných podmienok takto: na vrátnici, pri obsluhe elektronických závor, obchôdzkovou činnosťou podľa rozpisu obchôdzok s použitím kontrolného elektronického systému a súčasne vykonávať činnosť protipožiarnej hliadky.
* Počet členov strážnej služby v jednotlivých areáloch sa môže podľa potreby objednávateľa operatívne upraviť.